4. ΑΠΟΦΑΣΙΣ ΥΠΟΥΡΓΩΝ ΕΜΠΟΡΙΟΥ ΚΑΙ ΟΙΚΟΝΟΜΙΚΩΝ Αριθ. 12950 της 9/14 Μαρτ. 1951 Περί τρόπου ενεχυριάσεως ονομαστικών μετοχών, εν η εις των συμβαλλομένων είναι Τράπεζα ή Νομικόν Πρόσωπον κλπ. Έχοντες υπόψη το άρθρον 4 του Νόμου 1644/1951 "περί κυρώσεως, τροποποιήσεως και συμπληρώσεως του Α.Ν.1527/50 «περί μετατροπής των ανωνύμων μετοχών των ημεδαπών Ανωνύμων Εταιρειών εις ονομαστικάς», ως και το άρθρον 8 παράγρ. 1 εδάφ. ζ' του κυρωθέντος δι' αυτού Α.Ν. 1527/1950, αποφασίζομεν και διατάσσομεν : Άρθρο.1.-(Κατηργήθη υπό του άρθρ. 8 Α.Ν. 1818/1951). Άρθρ.2.-Επί κατασχέσεως ονομαστικών μετοχών εφαρμόζονται αι περί κινητών διατάξεις. Άρθρ.3.-Αι περί ων το άρθρ. 5 παρ. 7 του Α.Ν. 1527/1950 διεκδικητικαί αγωγαί ονομαστικών μετοχών εισηγμένων εις το Χρηματιστήριον δέον να κοινοποιώνται και προς το Χρηματιστήριον Αθηνών. 